Dom Campistron

Dom Campistron (Aldude, Nafarroa Beherea, 1994) euskal ilustratzaile grafiko eta marrazkilaria da.

 Ibilbidea 
Campistron Alduden jaio eta bizi da. Ilustratzaile izateko prestakuntza bidean Parisen eta Glasgown (Eskozia) bizi izan da.

2021. urtean, hitzez nahiz marrazkiz osatua den ‘Bekatorosak’ liburu grafikoa argitaratu zuen. Bertan, zazpi maitasun eta borroka istorioren lekukotza eta aitortza bildu zituen homofobiaren aurkako aldarri den liburu honetan. Horretarako, 2019ko udan Nafarroa Behereko hainbat herri txikitako zazpi lagun elkarrizketatu zituen. Liburura ekarri zituen haien borrokak, bakartasunaren mina eta bizi izan zituzten eraso homofoboak, baita beren maitasun istorioak, elkartasun eta itxaropenak ere. Liburuan behe-nafarreraren eta euskara batuaren arteko uztarketa-lana nabari da. Senide batek Domi eta haren neska-lagunari buruz hizketan «bekatorosa batzuk sartu dira etxean» esan omen zuen eta hortik dator obraren izenburua.Nolako liburuak sortzen ditugun, nolako argazkiak, nolako artea... arma bat izan daitezke homofobiaren eta beste hainbat gauzen kontra borrokatzeko. (Dom Campistron) 2025ean, Etxean haurrentzako ipuin liburua kaleratu zuen Haran Ubel elkarte feministarekin. Risografia teknika erabilita inpramatu zen. Liburuak etxe barneko bortizkeriak ditu hizpide: Hiru ahizpa Nafarroako etxe batean bizi dira. Ama eritu ondoan hil zaie, eta, harrezkeroztik, etxeko zakurra otso bihurtu da. Hiru ahizpei zaila zaie harekin bizitzea. Ipuinak ahizpatasunaren indarra ere erakusten du.Erasotzailea gure eremu intimoetarik at kokatzen dela, pertsona ezezaguna dela eta anitzetan atzerritarra dela sinetsarazi digute, baina ez da hala: azken urteetako ikerketek lanjera nagusiki etxean, eskolan eta eremu intimoetan kokatzen dute. (Dom Campistron)          



 Argitalpenak 

 Bekatorosak (Elkar, 2021)
 Aske izan koloretan (STEILAS, 2022)
 Etxean (Haran Ubel, 2025)

 Dokumentalak 

 Loreak belaunetan. Kulturaren zazpi ahots gazte. (Amagoia Gurrutxaga, 2022)

 Erreferentziak 

 Kanpo estekak 

 Dom Campistron, “Bekatorosak” liburua aurkezten. (Bideoa, 2021)

Kategoria:Euskal Herriko feministak
Kategoria:Euskal Herriko ilustratzaileak
Kategoria:Emakume ilustratzaileak
Kategoria:Lesbianak
Kategoria:Euskal Herriko LGBT eskubideen aktibistak
Kategoria:Euskal Herriko LGBT pertsonak